Anexa nr. 2
La Hotărârea Consiliului Local al comunei Livezile
Nr.________/__________


STATUTUL ACTUALIZAT AL
„ASOCIAŢIEI INTERCOMUNITARE SILVICE   
 BISTRIŢA-LIVEZILE ”
Capitolul. I.ASOCIAŢII

Art.1. ASOCIAŢII : 
 1.- Municipiul Bistriţa, prin Consiliul local al municipiului Bistriţa, cu sediul în Bistriţa, Piaţa Centrală, nr.6, judeţul Bistriţa - Năsăud, reprezentat prin primar Ioan Turc, legal împuternicit în acest scop prin Hotărârea Consiliului local al municipiului Bistriţa nr.182/25.11.2021
 2.- Comuna Livezile, prin Consiliul local al comunei Livezile, cu sediul în comuna Livezile, Str. Caminului , nr.164 ,jud. Bistrita-Nasaud, reprezentata prin primar Traian Simionca, împuternicit în acest scop prin Hotărârea Consiliului local al comunei Livezile nr.______________.
      Ne exprimăm voinţa de a înfiinţa, de a ne asocia şi coopera în cadrul ”Asociaţiei Intercomunitare Silvice Bistriţa-Livezile”, persoană juridică română de drept privat şi de utilitate publică,( denumită în continuare ”Asociaţia”), în conformitate cu prevederile art.11-13 din Legea administraţiei publice locale nr.215/2001,republicată, a Legii nr.46/2008-Codul silvic, cu modificările şi completările ulterioare, Ordonanţei de Urgenţă a Guvernului României nr.139/2005 privind administrarea pădurilor din România, cu modificările şi completările ulterioare, Hotărârârii Guvernului României nr.483/2006 pentru aprobarea atribuţiilor ocoalelor silvice de stat şi ale celor constituite ca structuri proprii, a obligaţiilor ce revin deţinătorilor de păduri, în vederea respectării regimului silvic, precum şi a Regulamentului de aplicare a Ordonanţei de urgenţă a Guvernului nr.139/2005 privind administrarea pădurilor din România şi ale Ordonanţei Guvernului nr.26/2000 cu privire la asociaţii si fundaţii,cu modificările şi completările ulterioare în vederea gestionării durabile a pădurilor şi exploatarea în comun şi în regim silvic a fondului forestier şi cinegetic proprietatea publică a municipiului Bistriţa şi a comunei Livezile.

     Capitolul II. DENUMIREA, SEDIUL ŞI DURATA ASOCIAŢIEI
Art.2. Denumirea Asociaţiei este: „ASOCIAŢIA INTERCOMUNITARĂ SILVICĂ BISTRIŢA-LIVEZILE, conform dovezii nr. 65332 din 08.02.2008, eliberata de Ministerul Justiţiei privind disponibilitatea denumirii asociaţiei. Asociaţia va avea ştampilă şi însemne proprii.
Art.3.(1) Sediul asociaţiei este in România, municipiul Bistriţa, str.Vasile Lupu , nr.16A, judeţul Bistriţa-Năsăud.
         (2) Sediul Asociaţiei va putea fi mutat în orice alt loc aflat pe raza unităţilor administrativ-teritoriale membre, în baza unei hotărâri a consiliului de administratie al Asociaţiei, conform prezentului statut.

Art.4.  Asociatia se constituie pe o durata nedeterminată și a devenit persoană juridică din momentul înscrierii ei in Registrul asociaţiilor si fundaţiilor.

     Capitolul III.SCOPUL SI OBIECTIVELE ASOCIATIEI
Art.5. (1) Scopul Asociaţiei constă în :
a) gestionarea durabilă a pădurilor şi exploatarea în comun şi în regim silvic a fondului forestier şi cinegetic proprietate publică si privata a municipiului Bistriţa şi a comunei Livezile.

b) administrarea unitară a fondului forestier proprietate publică si privata a municipiului Bistriţa si a comunei Livezile, în conformitate cu prevederile amenajamentelor silvice, ale normelor de regim silvic, în vederea creşterii contribuţiei pădurilor la îmbunătăţirea condiţiilor de mediu si valorificarea superioara a materialului lemnos rezultat, precum si alte produse si servicii specifice;
c) gospodărirea durabila a pădurilor şi fondului cinegetic de pe terenurile proprietate publică si privata a asociaţilor, pe baza contractelor de administrare ce vor fi încheiate cu operatorul unic specializat, respectiv RPL Ocolul Silvic al municipiului Bistriţa RA, în scopul asigurării echilibrului ecologic si ameliorării calităţii  populaţiilor faunei de interes cinegetic.
     (2) Părţile declară că interesul comun ce stă la baza constituirii Asociaţiei este legat de interesul general al locuitorilor din cele două comunităţi locale şi, după caz al celor care se vor afilia ulterior, de atragere a fondurilor externe nerambursabile pentru finanţarea investiţiilor necesare în domeniu şi crearea unui operator profesionist care să implementeze un program de investiţii aprobat de fiecare consiliu local, care să funcţioneze pe principii de eficienţă şi să asigure servicii de calitate şi administrarea corespunzătoare a fondului forestier.

Art.6. În vederea realizării scopului, Asociaţia îşi propune următoarele obiective, conform mandatului acordat de asociaţi:

a) Să realizeze studii si sa implementeze  proiecte in domenii prioritare si de interes comun, pentru:

            1.  dezvoltarea durabilă a fondului forestier;

            2.  creşterea suprafeţei fondului forestier;
            3.   ameliorarea terenurilor degradate prin soluţii silvice;

            4.   îmbunătăţirea infrastructurii;

            5.  îmbunătăţiri funciare;

            6.  asigurarea condiţiilor optime de creştere a fondului cinegetic prin asigurarea unui echilibru dinamic, in concordanţă cu obiectivele privind producţia si protecţia pădurilor;

            7.   dezvoltarea turismului;

                 8. facilitarea colaborării, cooperării pentru realizarea, implementarea si finanţarea unor proiecte comune de investiţii;

       9. creşterea şanselor de absorbţie a fondurilor structurale şi de coeziune, precum şi a altor fonduri destinate dezvoltării durabile, în vederea realizării obiectivelor de mai sus;

        b) Să exercite atribuţiuni referitoare la operatorul specific - RPL Ocolul Silvic al municipiului Bistriţa RA , după cum urmează :

               1.reorganizează operatorul specific in conformitate cu actele normative în vigoare, prin desemnarea organelor de conducere și stabilirea drepturilor si obligatiilor acestora cuprinse in contractele de mandat, conform contractului cadru de mandat, aprobat de membrii fondatori ai Asociaţiei.
               2. încheie Contractul de administrare cu operatorul, în numele şi pe seama unităţilor administrativ-teritoriale membre ale Asociaţiei;

               3. recrutează, numește și revocă membrii consiliului de administratie al operatorului;

               4. aprobă Planul de administrare elaborat de administratorii operatorului specific;
                5. negociază și aprobă indicatorii de performanță financiari și nefinanciari pentru consiliul de administrație al operatorului;

                6. monitorizează și evaluează  anual, performanțele consiliului de administrație, pentru a se asigura că sunt respectate principiile de eficiență economică și profitabilitate în funcționarea regiei autonome;

               7.întocmește un raport ce va cuprinde gradul de îndeplinire a obligațiilor ce revin acestuia;
               8. exercită drepturile specifice de control și informare privind operatorul, conform prezentului Statut;

               9. exercita toate drepturile si obligatile ce îi revin, în calitate de autoritate tutelara a operatorului – Regia Publica Locala Ocolul Silvic al municipiului Bistrita R.A.

     c) Să pregătească şi să promoveze strategia de dezvoltare pe termen mediu şi lung;

     d) Să identifice şi să propună orice acţiuni vizând realizarea obiectivelor  autorităţilor locale membre ale Asociaţiei;

     e) Să acorde sprijin autorităţilor locale membre şi operatorului, în vederea obţinerii resurselor financiare necesare implementării strategiei pe termen mediu şi lung, şi să obţină astfel de fonduri care vor fi puse la dispoziţia operatorului;

      f) Să administreze în comun, fondul forestier şi cinegetic cu aplicarea strategiei naţionale şi locale in domeniul silviculturii, pentru pădurile pe care le deţin asociaţii, în condiţiile legii si să acţioneze pentru apărarea, conservarea si dezvoltarea durabila a fondului forestier si pentru gospodărirea fondurilor de vânătoare şi pescuit (dobândite conform legii), pentru recoltarea si valorificarea, prin acte si fapte de comerţ, a produselor specifice fondului forestier si a altor activităţi comerciale, potrivit prevederilor legale in vigoare, în condiţii de eficienţă economica;

Art.7. Asociatii, prin Consiliile locale aferente, îşi păstrează competenţa legală în ceea ce priveşte următoarele atribuţii:

a) aprobarea strategiilor locale de înfiinţare, organizare, gestiune şi funcţionare a operatorului;

b) aprobarea prealabilă a programelor de investiţii privind înfiinţarea, dezvoltarea şi reabilitarea fondului forestier şi cinegetic;

c) aprobarea bugetului de venituri şi cheltuieli al operatorului specific;

d)  aprobă în conditiile legii, reorganizarea și statul de funcții al operatorului specific;
e) orice alte atribuții ce cad în sarcina exclusivă a proprietarului, legat de activitatea silvică, precum și alte atribuții stabilite prin actele membrilor fondatori ale asociatiei.

     Capitolul IV. PATRIMONIUL ASOCIAȚIEI
 Art.8.(1) Conform legii, Asociaţia nu are scop lucrativ și patrimonial, ci unul nepatrimonial. Pentru desfăşurarea activităţii în vederea atingerii scopului propus, asociaţia îşi constituie patrimoniul din următoarele resurse:

    a) resurse obţinute de la bugetul de stat sau de la bugetele locale, în condiţiile legii;

     b) cotizaţiile membrilor, în sumă de 1500 lei/an pentru fiecare membru asociat;

     c) donaţii, sponsorizări sau legate;

     d) dobânzile rezultate din plasarea sumelor disponibile,in condiţiile legii;

     e) mijloacele fixe şi obiectele de inventar provenite de la membrii asociaţiei, în vederea desfăşurării normale a activităţii, conform obiectivelor propuse;

     f) orice alte surse legale de venituri.
          (2) Patrimoniul iniţial al Asociaţiei, în valoare totală de 2.000 lei este alcătuit din aportul în bani al asociaţilor,după cum urmează:

      1.000 lei municipiul Bistriţa –prin Consiliul local al municipiului Bistriţa;

      1.000 lei comuna Livezile   - prin Consiliul local al comunei Livezile;

Art.9. Asociaţia poate înfiinţa societăţi comerciale si filiale, în condiţiile legii, în baza hotărârilor consiliilor locale ale membrilor asociaţiei. 
Art.10. Asociaţia poate desfăşura activităţi economice directe, în condiţiile legii, doar dacă acestea au un caracter accesoriu şi sunt în strânsă legătura cu scopul şi obiectivele Asociaţiei.
Art.11. Asociaţia are un buget propriu de venituri şi cheltuieli. Situaţiile financiare se întocmesc în conformitate cu legislaţia în vigoare.
Art.12. Diferența dintre venituri si cheltuieli, reprezentând excedentul brut, se virează anual  în contul fiecărui asociat în parte, în funcţie de veniturile și cheltuielile care se vor realiza pe fiecare asociat în parte.
     Capitolul V. MODUL DE DOBÂNDIRE ȘI PIERDERE A CALITĂȚII DE ASOCIAT. DREPTURILE ȘI OBLIGAȚIILE ASOCIATILOR
Art.13 (1) Poate fi membru al asociaţiei orice unitate administrativ - teritorială, cu condiţia sa manifeste interes şi să se implice activ în vederea realizării scopurilor şi obiectivelor asociaţiei, precum şi să respecte  statutul asociaţiei.

           (2) Calitatea de membru se dobândeşte în baza unei cereri scrise a solicitantului, care se aproba de consiliile locale ale asociaţilor, la propunerea  Adunării Generale a Asociaţiei.
           (3) Calitatea de membru nu poate fi dobândită de persoane care urmăresc alte scopuri decât cele cuprinse în statutul  asociaţiei.
Art.14. Asociaţii au următoarele drepturi:
a) să aleagă şi să fie aleşi în organele de conducere ale Asociaţiei, prin reprezentanţii lor în Asociaţie;

b) să participe, prin reprezentanţi la luarea hotărârilor care privesc activitatea Asociaţiei, şi să-şi exprime prin vot punctul de vedere, să participe la  întâlnirile  Adunarii Generale si ale Consiliului Director ale Asociatiei; 

c) să pună în discuţia organelor de conducere ale asociaţiei  orice abatere de la scopurile si obiectivele asociaţiei;

Art.15.Asociaţii au următoarele obligaţii:
a) să respecte Statutul şi hotărârile organelor de conducere ale Asociaţiei;  

b) să promoveze şi să participe activ la activităţile desfăşurate de Asociaţie;

c) să plătească la timp cotizaţia anuală stabilită;

d) să fie loial principiilor stabilite prin  statut;

e) să participe la întâlniril Adunarii Generale si ale Consiliului Director ale Asociatiei; 
Art.16.(1)Calitatea de asociat se pierde in următoarele situaţii:
a) prin retragere în cazul în care unul din membri renunţă unilateral la asociere. În acest caz se notifică preşedintele  Adunarii Generale care va convoca în termen de 30 de zile de la data notificării, Adunarea Generala. Adunarea Generala va analiza consecinţele retragerii şi va propune membrilor Asociaţiei modificările ce trebuie operate în Statut.

b)  prin excludere, în următoarele situaţii:
- pentru abateri grave de la disciplina asociaţiei;

- pentru atingerea gravă, cu intenţie sau din culpă a patrimoniului asociaţiei;

- pentru neplata la timp a cotizaţiei de membru;

- pentru divulgarea, în afara asociaţiei, a secretelor de organizare si funcţionare a asociaţiei;

- la propunerea scrisă și motivată a Adunării Generale.

(2) În toate situaţiile, pierderea calităţii de membru al asociaţiei  va face obiectul dezbaterii consiliilor locale ale asociaţilor. 
         (3) Orice membru care se retrage din Asociaţie este obligat să plătească:

a) sumele corespunzătoare rambursării, după caz, de către operator,a împrumuturilor contractate pentru finanţarea dezvoltării infrastructurii aferente fondului forestier şi cinegetic, de care a beneficiat pe perioada în care a fost membru al Asociaţiei ,plus cheltuielile aferente acestor împrumuturi;

b)  sumele corespunzătoare investiţiilor de care a beneficiat în perioada în care a fost membru al Asociaţiei, altele decât cele de la lit.a;

         (4) Membrii asociati au obligatia păstrării acestei calități pentru cel putin  perioada de valabilitate a doua amenajamente silvice, în caz contrar, aceștia fiind obligati la plata de daune materiale constând în contravaloarea drepturilor de natura salarială ce revin în sarcina  operatorului, pentru un an de zile și a altor cheltuieli ce rezultă din retragerea asociatului.
        (5) Prevederile alin.(4) se aplica in cazul in care retragerea survine fără o justă cauză sau fără motive bine întemeiate, referitoare la aplicarea defectuoasă a unor măsuri tehnico-economice, în procesul de administrare a fondului forestier și cinegetic.

Capitolul VI. ORGANIZAREA ȘI FUNCȚIONAREA ASOCIAȚIEI.COMPONENTA NOMINALĂ A ORGANELOR DE CONDUCERE
Art.17.Organele asociaţiei sunt:
- Adunarea Generală
- Consiliul Director

Art.18. - (1)  Adunarea Generală este organul de conducere al Asociaţiei, compus din 7 reprezentanţi ai asociaţilor, din care 4 din partea municipiului Bistriţa şi 3 din partea comunei Livezile, desemnaţi de consiliul local prin hotărâre, la propunerea primarului, precum și la propunerea consilierilor locali.
           (2) Fiecare autoritate locală va depune toate diligenţele pentru a-şi asigura reprezentarea permanentă în Adunarea Generală a Asociaţiei;

           (3) Hotărârile de numire/revocare/înlocuire a reprezentanţilor vor fi transmise, în copie, fiecărui consiliu local şi  Adunarii Generale în termen de 10 zile calendaristice de la data emiterii lor.

          (4)  Componenta nominală a primelor organe de conducere, administrare şi control ale Adunarii Generale a Asociatiei este :
· domnul Ioan Turc   – primar al municipiului Bistriţa

· domnul Urîte Florin Radu – consilier local, din partea municipiului Bistriţa

· domnul Hangan Sorin– viceprimar, din partea municipiului Bistriţa
· domnul Bria Dumitru Alexandru– consilier local, din partea municipiului Bistriţa
· domnul Traian Simionca  – primar al comunei Livezile

· domnul Griga Florin Ioan – viceprimar, din partea comunei Livezile

· doamna Mihalachi Emanuela Corina Marilena – secretar general, din partea comunei Livezile

Adunarea Generală este condusă de un preşedinte ales dintre membrii săi, în condiţiile prevăzute în Statut.

 Art.19. Adunarea Generală are următoarele atribuţii:

a) stabilirea strategiei si a obiectivelor generale ale asociaţiei; 

b) aprobă înfiinţarea de filiale, societăţi comerciale și regii, în baza Hotărârilor Consiliilor Locale ale asociatilor;

c) aprobă bugetul de venituri si cheltuieli al Asociaţiei și ale filialelor acesteia;

d) avizează organigrama și statul de functii ale regiilor și societatilor comerciale;

e) avizeaza bugetele de venituri si cheltuieli ale filialelor și ale societăţilor comerciale, înfiinţate în condiţiile legii;

f) reorganizează regiile/societățile comerciale din subordine în conformitate cu actele normative in vigoare prin desemnarea organelor de conducere si aproba drepturile si obligatiilor acestora ce vor fi cuprinse in contractele de mandat;

g) încheie Contractul de administrare cu regia/societatea comerciala, în numele şi pe seama unităţilor administrativ-teritoriale membre ale Asociaţiei, conform mandatului acordat de către asociaţi;

h) aproba Planul de administrare elaborat de administratorii regiei/societății comerciale;

i) hotărăște asupra drepturilor, obligatiilor sau eventual sancțiunile ce trebuie impuse în urma evaluarii anuale a activității administratorilor regiei/societății comerciale cu privire la execuția contractelor de mandat și a planului de administrare;
j) exercită drepturile specifice de control şi informare, privind regia/societatea, conform prezentului Statut;

k) deleagă reprezentanții în cadrul Consiliului Director.

l)  orice alte atribuţii prevăzute în lege sau statut.  

Art.20. (1) Adunarea Generala se întruneşte ,semestrial sau ori de cate ori este necesar la solicitarea preşedintelui sau a cel puţin 1/3 din numărul membrilor Asociaţiei. Hotărârile se iau de către  Adunarea Generală,  în limitele legii şi ale statutului, cu votul majorităţii calificate de 2/3 din numărul membrilor săi şi sunt obligatorii pentru toţi asociaţii.
           (2) Membrii Adunarii Generale sunt răspunzători, potrivit legii şi  în faţa consiliilor locale care i-au desemnat, pentru activitatea desfăşurată. 

           (3) Convocarea la şedinţele Adunarii Generale se va face prin scrisoare, fax sau e-mail cu cel puţin 3 zile înainte de data şedinţei şi va cuprinde  data, ora, locul şi ordinea de zi .
           (4) Şedinţele vor fi conduse de Preşedintele sau Vicepreședintele Asociaţiei, iar în lipsa acestora de către persoana desemnată de Adunarea Generala.

           (5) Lucrările Adunarii Generale se consemnează în scris de către un secretar, ales dintre membrii acestuia, care va redacta şi procesul verbal al şedinţei. Procesul verbal se semnează de Preşedinte sau Vicepreședinte şi o copie a acestuia se transmite în termen de 5 zile calendaristice fiecărei autorităţi locale.

           (6) Fiecare membru al Adunarii Generale are un vot egal, dreptul de vot neputând fi transmis.

            (7) Pentru a fi valabile hotărârile Adunarii Generale se iau în prezenţa a 2/3 din numărul membrilor şi se adoptă cu votul a 2/3 din numărul membrilor prezenţi.

            (8) Dacă la prima convocare nu s-a îndeplinit cvorumul, Adunarea Generala se convoacă pentru o dată ulterioară stabilită la prima convocare, iar la a doua convocare Adunarea Generala este valabil întrunită, indiferent de numărul de membri prezenţi. 
          (10) In caz de egalitate de voturi, hotărârea nu poate fi adoptată,cu excepția situațiilor în care hotărârea privește exclusiv interesele, respectiv proprietatea doar a unui membru asociat, hotărârea va putea fi adoptată cu votul în unanimitate al delegaților membrului asociat în cauză.
Art.21.(1)Preşedintele este ales dintre membrii Adunarii Generale cu votul majorităţii acestora pe perioada mandatului, dintre primarii delegați de cele doua unități administrativ- teritoriale

       (2)Vicepreședintele Asociatiei va fi desemnat celalat primar delegat în Adunarea generală.

      (3) In situația egalității de voturi, se va ține cont de suprafața cu care a intrat în Asociație fiecare membru.

Art.22.

(1) Atribuţiile preşedintelui Adunarii Generale sunt următoarele:

a) încheie acte juridice în numele şi pe seama asociaţiei;

b) reprezintă asociaţia în relaţiile cu terţii.

c) orice alte atribuţii prevăzute în Statut sau stabilite de Adunarea Generală;

(2) Vicepresedintele Adunarii Generale se substituie acestuia, preluându-i de drept, atributiile, în umătoarele situații :

a) în cazul imposibilității de muncă, din cauze obiective a presedintelui;

b) prin delegare, hotărâtă de președinte;

c) prin hotărârea membrilor Adunarii Generale.
Art.23.  (1)  Consiliul director este organul de execuție al Asociaţiei. Acesta  asigură punerea în executare a hotărârilor adunării generale fiind compus din 5 membri din cadrul delegaților in adunarea generală, în urma alegerilor.

             (2)  Componenta nominala a membrilor consiliului director :
· domnul              Ioan Turc                     – primar al municipiului Bistriţa;

· domnul             Traian Simionca           – primar al comunei Livezile;
· domnul/doamna  _________________ – membru in Adunarea Generală;
· domnul/doamna  _________________ – membru in Adunarea Generală;

· domnul/doamna  _________________ – membru in Adunarea Generală;

           (3) Consiliul Director are următoarele atribuţii:

a) prezintă Adunarii Generale raportul de activitate pe perioada anului anterior, executarea bugetului de venituri și cheltuieli, bilanţul contabil, proiectul bugetului de venituri si cheltuieli pe anul următor, și, după caz, proiectul programelor asociaţiei, filialelor, regiilor si societăţilor  comerciale;

b) aprobă organigrama și statul de funcții ale Asociatței;

c) întocmește bugetul de venituri si cheltuieli a Asociaţiei;

d) analizează și face propuneri pentru bugetele de venituri și cheltuieli ale regiilor si ale societăţilor comerciale, înfiinţate în condiţiile legii;

e) analizează și face propuneri asupra organigramei și statului de funcții ale regiilor si societatilor comerciale;

g) evalueaza anual activitatea administratorilor regiilor/societatilor unde deține calitatea de autoritate tutelară, cu privire la execuția contractelor de mandat și a planului de administrare 

h) evaluează anual performanțele întreprinderilor subordonate, în conformitate cu prevederile legate de guvernanța corporatistă, prin analiza indicatorilor de performanță;

i) exercita drepturile specifice de control şi informare, privind operatorul, conform prezentului Statut;

j)  orice alte atribuţii prevăzute in lege sau statut.  

Art.24. În exercitarea atribuțiilor ce îi revin, Consiliul director poate angaja personal de specialitate remunerat, în conditiile legii sau poate contracta  serviciile de specialitate ale unor terțe persoane sau consulta aparatul de specialitate al primarilor membrilor asociați.
Capitolul VII. DIZOLVAREA SI LICHIDAREA ASOCIAȚIEI
Art.25.Asociația se dizolvă :

  a) de drept;
  b) prin hotărârea instanţei judecătoreşti competente;
  c) prin hotărârea Adunarii Generale, validată de hotărârea asociaţilor.
Art.26.Asociatia se dizolvă de drept prin :
   a) realizarea sau, după caz, imposibilitatea realizării scopului pentru care a fost constituită, dacă in termen de 3 luni de la constatarea unui astfel de fapt, nu se convine schimbarea acelui scop;

   b) imposibilitatea constituirii Adunarii Generale si a Consiliului Director in conformitate cu statutul asociaţiei, daca aceasta situaţie durează mai mult de un an de la data la care, potrivit statutului, adunarea generala si consiliul director trebuia sa se constituie;

  c) reducerea numărului de asociaţi sub limita legală, daca acesta nu a fost complinit timp de trei luni.

Art.27.Constatarea dizolvării se realizează prin hotărârea instanţei competente, la cererea oricărei persoane interesate.
Art.28. Asociaţia se dizolvă prin hotărâre judecătorească, la cererea oricărei persoane interesate:

    a) când scopul sau activitatea Asociaţiei a devenit ilicita sau contrara ordinii publice;

    b) când realizarea scopului este urmărita prin mijloace ilicite sau contrare ordinii publice;

    c) când Asociaţia urmăreşte un alt scop decât cel pentru care s-a constituit;

    d) când Asociaţia a devenit insolvabila;

    e) ca urmare a lipsei autorizaţiilor prevăzute de lege, daca Asociaţia, prin natura scopului sau obiectivelor propuse, urmează sa desfăşoare activităţi pentru care, potrivit legii, sunt necesare autorizaţii administrative prealabile.
Art.29. Instanţa competentă este Judecătoria Bistriţa.
Art.30. Asociaţia se poate dizolva şi prin hotărârea  adunarii generale , validată de consiliile locale ale asociaţilor. In termen de 15 zile de la data şedinţei de dizolvare, hotărârea consiliului de administraţie, se depune la Judecătoria Bistriţa, pentru a fi înscrisa in Registrul asociaţiilor si fundaţiilor.

Art.31. Lichidarea Asociaţiei se va face în condiţiile prevăzute de lege.
Art.32.In cazul dizolvării asociaţiei, bunurile ramase in urma lichidării nu se pot transmite către persoane fizice, fiind aplicabile prevederile legale.
Art.33. După terminarea lichidării, lichidatorii trebuie să ceară radierea Asociaţiei din Registrul asociaţiilor şi fundaţiilor.

Art.34.Asociaţia îşi încetează existenţa la data radierii ei din Registrul asociaţiilor şi fundaţiilor.
Art.35(1) Prezentul Statut poate fi modificat doar prin Acte Adiţionale semnate de  reprezentanţii tuturor membrilor Asociaţiei, special împuterniciţi în acest scop.

            (2) Prezentul Statut este guvernat de legea română. În situaţia în care intervin modificări ale legislaţiei în domeniu, prezentul Statut va fi modificat prin act adiţional în conformitate cu noile prevederi.

            (3) Toate disputele născute din sau în legătură cu acest Statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi deduse spre soluţionare instanţelor judecătoreşti competente. Prevederile prezentului statut se completează cu normele legale cuprinse in legislaţia in vigoare.
ART.36. Se împuterniceşte Primarul municipiului Bistriţa să facă toate demersurile în vederea inscrierii modificarilor la grefa Judecătoriei Bistriţa.
   Prezentul statut s-a redactat, a fost semnat in trei exemplare originale, astăzi___________________, data autentificării sale. 

     Asociaţii:                                                  Semnătura şi ştampila
           Municipiul Bistriţa, 

                prin Primar

                Ioan Turc
          Comuna Livezile,
                prin Primar
            Traian Simionca 

